Roberto Ibáñez

Bardd, beirniad llenyddol, ac ysgrifwr o Wrwgwái yn yr iaith Sbaeneg oedd Roberto Ibáñez (1907 – 28 Awst 1978). Roedd yn briod i'r bardd Sara de Ibáñez. Cysylltir ei waith â mudiad ultraísmo. William H. Katra, "Ibáñez, Roberto (1902–1978)" yn Encyclopedia of Latin American History and Culture (Gale, 2008). Adalwyd ar 23 Mai 2019.

Ganwyd ym Montevideo. Yn ei weithiau cynnar mae'n ymdrin â themâu cyffredin megis ieuenctid, serch, ac angau. Yn hwyrach yn ei yrfa, trodd at themâu cymdeithasol. Ymhlith ei gasgliadau o gerddi mae Olas (1925), La danza de los horizontes (1927), Mitología de la sangre (1939). Ibáñez oedd enillydd cyntaf gwobr Casa de las Américas am farddoniaeth, a hynny yn 1961 am ei gyfrol La frontera. Gwasanaethodd yn swydd cyfarwyddwr y Sefydliad Cenedlaethol dros Ymchwiliadau ac Archifau Llenyddol, ac am gyfnod fe oedd yn gyfrifol am gyrsiau llenyddol yn ysgolion Wrwgwái.

Cafodd ddylanwad pwysig ar feirniadaeth lenyddol yn Wrwgwái, fel un o'r cyntaf yn y wlad i drin â llên mewn dull ysgolheigaidd.Richard Young ac Odile Cisneros, Historical Dictionary of Latin American Literature and Theater (Lanham, Maryland: The Scarecrow Press, 2011), tt. 237–8 Bu'n sbarduno dadleuon gyda'i feirniadaeth, a chafodd ddadl enwog gydag Emir Rodríguez Monegal. Bu farw ym Montevideo.Norah Giraldi Dei Cas, "Ibáñez, Roberto" yn Encyclopedia of Latin American and Caribbean Literature 1900–2003, golygwyd gan Daniel Balderston a Mike Gonzalez (Llundain; Routledge, 2004), t. 270.

 Cyfeiriadau 

Categori:Academyddion o Wrwgwái
Categori:Beirdd Sbaeneg o Wrwgwái
Categori:Beirniaid llenyddol Sbaeneg o Wrwgwái
Categori:Genedigaethau 1907
Categori:Llenorion yr 20fed ganrif o Wrwgwái
Categori:Marwolaethau 1978
Categori:Pobl o Montevideo
Categori:Ysgrifwyr a thraethodwyr Sbaeneg o Wrwgwái